OpenLLM-France/wikimedia huggingface dataset:
# Heriotzaren dantza

Heriotzaren dantza, edota frantsesetik eratorria den dantza makabroa, Goi Erdi Aroan jatorria duen eta heriotzaren unibersalitatea gaitzat duen arte generoa da. Bere mezua bakarra eta argia da: norberaren jatorri edo maila sozialak ez du garrantzirik, heriotzaren dantzak batu edo berdintzen baigaitu. Alegia, gizaki guztiak inongo salbuespenik gabe hilobian amaituko dugula.
Heriotzaren dantzan Heriotza beraren pertsonifikazio edo irudikapena agertzen da, giza hezurdura baten itxuraz, honek maila sozial eta adin guztietako gizakiak bere aurrera azaldu eta hilobi baten inguruan dantza egin dezaten deitzen die. Usadioz, heriotzarekin dantzatzen diren kargu edo maila sozialak Aitasantua, Artzapezpikua, Enperadorea, Sakristaua, Nekazari edo Baserritarra, eta abar ziren.
Heriotzak gizakiei bizitzaren gozamen eta gauza onak ez direla betirako eta amaiera dutela, eta denoi heriotzaren unea iritsi eta hilko direla oroitarazten die. Garaiko arten, bai margolaritzan nahiz antzerki eta arkitekturan maiz irudikatu izan den gaia da.

## Zinema

1957ko Ingmar Bergmanek zuzendutako Zazpigarren Zigilua filmaren amaieran heriotzaren dantzaren eszena mitikoa jazotzen da.

## Kanpo estekak

* Datuak: Q473450
* Multimedia: Danse Macabre / Q473450
# Heriotzaren hegaldiak

Heriotzaren hegaldiak, gaztelaniaz: Vuelos de la muerte, hainbat diktadurek jendea akatzeko erabilitako heriotz metodo baten izendatzen da, honetan pertsonak hegaldian doan hegazkin batetik itsasora botatzen dira. 1976-1983 artean, Argentinako diktadura militarrean, Berrantolaketa Prozesu Nazionala zeritzon aldian zehar, etengabe erabilia izan zen. Honela, aurrez bahitu eta diktadurarentzat desatseginak ziren milaka eta milaka pertsonak arrastorik utzi gabe desagertuaraziak izan ziren.
Militarrek metodo honi "garraiotze" kode izena ipini zioten. Aurrez fusilamenduei ere kode izen berberaz deituak, bahituei hegaldiak beste atxiloketa-esparruetara garraiatzeko zirela sinistarazten zietelako.
Bahituei txertoa zelako aitzakian pentotal sodiko injekzioa ipintzen zieten, honen eraginez hegazkinetan sartu eta hegaldietan zehar lozorroan edota erdi lokarturik Río de la Platara ala itsaso barrenera botatzen zituzten.
Argentina eta Uruguaiko kostaldeetan itsasoko olatuek itzulitako gorpuak agertzen hastean, eta gorpuak hauek militarren esku desagertutako jendearenak zirela egiaztatzean, estatu terrorismo guztia agerian gelditu zen.

## Kanpo estekak

* Datuak: Q2599494
# Heriotzaren eremua

Heriotzaren eremua, 1953an Edouard Wyss-Dunant suitzar medikuak sortutako izendapena da. Honek 7.500 metroko garaieratik gora dagoen mendi eremua izendatzen du, garaiera horretan jada gizakia ezin daiteke bertako bizi baldintzetara egokitu eta bizirauteko denbora murritz batez bakarrik egon daiteke:
| « | Hemen denbora laburrez bakarrik egon daiteke, energia xahutze guztia ezin baitaiteke atseden denborarekin orekatu. | » |
| Edouard Wyss-Dunant ||
Ondoren, jada mendizaletasun eta alpinismo arloan orokortu eta oso erabilia den izendapen bilakatu da, presio atmosferikoaren ondorioz gizakiak egun bakar batez biziraun dezakeen garaiera handietako mendi eremuak izendatzeko erabilia da, arnas aparatuak behar adina oxigeno bereganatzea ezinezko egiten baitu, garaiera gaitza delakoa eraginez.
Adibidez, Zortzimilako baten gailurrera iristear dauden mendizaleak pausu bakar bat emateko bataz besteko 15 aldiz harnas hartu behar dute. Mendizaleek Everesteko gailurrera iristen diten egunean, 8-12 orduko ibilaldiaren ondoren, 12.000-15.000 kaloria artean xahu ditzakete. Hori gorputz batek egun arrunt batean erabiltzen duena baino 8-10 aldiz gehiago litzateke.
Himalaiaz gain, munduan 7.500 metrotik behera heriotzaren eremuak dauzkaten beste zenbait mendi ere badaude, tartean Andeetako Aconcagua (6.962 metro), honetan ezaugarri horiek 6.000-6.500 metroko garaieran ematen baidira.

## Kanpo estekak

* Datuak: Q6171655
# Herio-dantza (antzezlana)

Herio-dantza (suedieraz: Dödsdansen ) August Strindberg idazle suediarrak plazaratutako antzezlana da. 1900 urtean Harriet Bosse emakumearekin ezkondu zen August Strindbergek; ezkontza porrot bat izan zen eta horretan oinarritu zen lan goibel hau idazteko garaian.

## Lanare ezaugarriak

Xabier Mendigurenen hitzetan obra iluna da. Uharte txiki batean senar-emazteak bazterturik bizi diren bikotearen drama azaltzen du. 25 urte elkarrekin bizi ondoren ez dute elkarri ezer esateko eta izugarrizko gorrotoa diote bata besteari. Biek amets betegabeen edo zapuztuen ardura besteari aurpegiratzen dio: Kapitaina erabat baztertuta dago, aszentsuetan gora ezinik, eta Alizia aktore gisa izan zuen ziur aski handia izan ez zen arrakasta ahaztu ezinik dago. Orduan Kurten agertuko da, urtetan ikusi ez duten laguna. Hasieran lagunak haien penak azaltzeko aukera emango die baina azkenean, gehiago jasan ezinik, Kurtenek alde egin beharko du. Ondorioz, bikotearen bizitza lehene erritmora bueltatuko da.

## Pertsonaiak

* Edgar: Kosta-artileriako kapitaina.
* Alizia: Beronen emaztea, aktoresa-ohia.
* Kurt: Lazaretoko zuzendaria.
* Bigarren mailako pertsonaiak:
** Jenny: neskame bat.
** Atsoa.
** Zentinela, mutua.

## Euskarazko bertsioa

1985ean Xabier Mendigurenek antzezlana euskaratu zuen. Bertsioa Antzerti aldizkarian 1985eko 74.zenbakian plazaratu zuen.

## Erreferentziak

* ↑ https://web.archive.org/web/20211026055808/https://antzerti.armiarma.eus/pdf/antzerti-74.pdf, 11 or.

## Kanpo estekak

* Antzezlana Xabier Mendigurenek euskaratuta.
* (Gaztelaniaz):Gaztelaniazko bertsioa Youtuben.
* Lanaren euskarazko bertsioa.
* Datuak: Q1639545
* Multimedia: The Dance of Death (Strindberg play) / Q1639545
# Herioa eta egurgilea

Herioa eta egurgilea (frantsesez La Mort et le Bucheron) Jean F. Millet margolari frantsesaren margolana da, 1859an egina. Lana errealismoan kokatzen da. Gaur egun Kopenhageko Ny Carlsberg Glyptotekn erakusten da.

## Deskribapena

Lan honetan Millet margolariak nekazal inguruko eszena bat azaldu nahi izan zuen; bere obraren lehenengo garaian ohikoak izango dira horrelako gaiak. Urte horietan nekazarien mundua, langileenaren aurka, positibotzak jotzen zen, mundu naturala, usteldu gabekoa. Mezu hori burgesiaren gustukoa zen, jakina. Egileak nekazari pobreak erakutsi nahi ditu, modu batez haien irudia goraipatuz. Zentzu horretan lan honetan badago kritika elementu bat baina errealitate bere gordintasun osoz erakutsi gabe.
Lan honen oinarria XVII. mendeko La Fontaine idazle frantsesaren izen bereko alegia dago. Herioa egurgilearen bila etorri da eta harekin eraman nahi du. Herioa era tradizionalean agertzen da irudikatuta: sega lepoan eta hil oihalez jantzita. Gizona egur sorta nbat heltzen du eta haren aurpegiak amaiera iragartzen du. Eszena oso argi bereziaz dago egina, irreala. Herioaren ezkerrean harea ordulari bi hegalakin ikus daiteke, denbora oso azkar joaten dela adierazteko sinboloa.

## Erreferentziak

* ↑ https://books.google.es/books?id=gqBqhcqf9RQC&pg=PA237&lpg=PA237&dq=la+muerte+y+el+leñador,+Millet&source=bl&ots=4kYS7xpVcG&sig=M86sFNrkuTl9ZuiXi3atGrTtuSo&hl=es&ei=V82qTpXBJ82Y8gPM7b2JCw&sa=X&oi=book_result&ct=result&resnum=9&sqi=2&ved=0CFwQ6AEwCA#v=onepage&q=la%20muerte%20y%20el%20le%C3%B1ador%2C%20Millet&f=false
* ↑ http://poesie.webnet.fr/lesgrandsclassiques/poemes/jean_de_la_fontaine/la_mort_et_le_bucheron.html

## Kanpo estekak

* Datuak: Q3823264
* Multimedia: La Mort et le Bûcheron by Jean-François Millet / Q3823264
# Heriotz korridore

Heriotz korridorea, herrialde anglosaxoietan eta bereziki AEBetan, heriotza zigorraren gauzatzearen zain dauden presoen gelak egoten diren espetxearen sail edo atalak jasotzen duen izena da. Leku fisikoaz gain, izendapena presoen heriotz zigorraren esperoaldia izendatzeko ere erabiltzen da.
Epealdi hau zehaztugabea da, berehalakoa edota urte luzez luzatu liteke, hain zuzen ere, bere kritikariek heriotz zigorrera kondenatua dagoen presoari gehitutako beharrezkoa ez den ankerkeria dela aipatu ohi dute. Heriotz korridorean egoteak ez du ezn nahi halabeharrez presoa ziurtasun osoz hilko dutela, batzutan urte luzez heriotz korridorean egon diren presoei zigorra barkatu, heriotz korridoretik atera eta bizialdi osorako zigorraz edota zigorraldi txikiagoez ordezkatuak baidira.

## Kanpo estekak

* Datuak: Q1083686
# Herio dantza (Hrastovlje)

Herio dantza Gotikoko margolaritzaren fresko ezaguna da. Margolan hau Esloveniako Hrastovljeko Hirutasun Santuaren elizan dago. Esloveniako gotikoko lan nagusietariko bat da. 1490ean Janez iz Kastva esloveniar margolariak eta bere taldeak burutu zuen. Freskoa Jože Pohlenek 1951an aurkitu zuen. Gaia oso ezaguna izan zen Erdi Haroan, batez ere literaturan: Herioak pertsona guztiak berdintzen ditu; berdin da apezpiku, zaldun edo pobre izan, gaztea ala zaharra izan, emakumea ala gizona izan.

## Deskribapena

Freskoan eskeleto hilara bat prozesioan ikus daiteke. Haien artean pertsona mota eta estamentu desberdinak ikus ditzakegu. Guztiak hilobira doaz. Han Herioaren pertsonifikazioa tronu batean eserita ikusten dugu. Pertsonaiak hauxek dira: aitasantu bat, errege bat, erregina bat, monje bat, apezpiku bat, merkatari bat, zaldun bat, eskale bat eta haurtxo bat.
Literaturan ohikoa bazen Erdi Haroko margolaritzan ez zen hainbeste. Batez ere XV. mendean agertu zen eta hurrengoan desagertu zen. Hrastovljeko margolan han Italiako eragina erakusten du.

## Bibliografia

* Höfler, Janez (1997), Srednjeveške freske v Sloveniji - Primorska (Erdi Haroko frescoak itsasertzeko Eslovenian), Družina, Ljubljana, 96.or.

## Ikus, gainera

* Heriotzaren dantza

## Kanpo estekak

* Datuak: Q750058
# Heriot (Scottish Borders)

Heriot, Eskoziako etxalde txiki bat da, Scottish Borders eremu administratiboan.

## Kanpo estekak

* Datuak: Q5738573
* Multimedia: Heriot, Scottish Borders / Q5738573
# Herio Gorriaren Mozorroa

"Herio Gorriaren Mozorroa" (ingelesez The Masque of the Red Death) 1842an argitaratutako Edgar Allan Poeren ipui edo kontakizun labur bat da.
1964an Roger Cormanek ipuin honen izenburu berdineko The Masque of the Red Death filma zinemaratu zuen, Vincent Price eta Hazel Court aktoreek antzeztu zutelarik.

## Argumentua

Oharra: Atal honek istorio osoa edo amaiera argitzen du.
Kontakizun honetan "Herio Gorria" izeneko izurri misteriotsu batek Prosperoren hiria erasotzen du, azken hau gezurretazko herrialde baten printzea delarik. Honi mota guztietako nahi eta atseginetaz gozatzea laket zitzaion, gustu ona, arteak, dantza saioak eta era guztietako dibertimenduz osatutako jai eta festak.
Izurriak bere eskualde osoa erasotzen zuela ikustean, Prosperok bere gorteko ehun jauntxo inguruekin batera bere gazteluan babestea erabakitzen du, guzti hau Herio Gorritik ihes egiteko asmoarekin.
Gau batez printzeak inoiz antolatu den jai hoberena burutzea erabakitzen du. Honetarako gazteluak zazpi gela ditu, bakoitzak bere kolore ezberdina duelarik, beirate eta hormak kolore honetan izanik. Halere salbuespen bat bada, Gela Beltza, honek beirate gorriak ditu eta honenbestez giro bedulgarri eta mamu-itxurazkoa sortuz.
Gonbidatuek jaiaz gozatzen duten bitartean, kanpokaldean gaisotasunaren erasoaren ondorioz jende arrunta hiltzen doa, ez baidute inolako laguntzarik.
Gazteluan denak dantza egin eta geletan zehar dabiltz, gela beltzaren salbuespenarekin, honetan bere soinu goibelaz jaia eteten duen ebanozko erlojua kokatzen da, honek gonbidatuetan azaldu ezin litekeen zirrara beldurgarria eragiten die.
Jaia aurrera doan heinean Prospero printzeak hil-ohiala diruedien jantzi zuri batez mozorrotutako arrotz bati so egiten dio, Herio Gorriaren biktima bat irudikatzen duen mozorro batez bere aurpegia estaltzen duelarik. Printzeak hau iraintzat hartu eta arrotza ezagutuarazi dadin behartzen du. Kolorezko gelen barna izandako jazarpen baten ostean, azkenean biak gela beltzera ailegatu eta Printzeak arrotzaren aurka jo, aldi berean garrasi beldurgarri bat bota eta bertan hiltzen delarik. Denen izuikararako, arrotza den gonbidatuak bere benetako nortasuna ezagutarazten du: Herio Gorriaren pertsonifikazio berbera. Une horretatik aurrera, Herio Gorriaren sarreraren ondorioz gazteluan dauden denak banan-banan hiltzen joango dira, Gela Beltzeko Erlojuak gauerdia iragartzen duen unea hain justu ere.

## Kanpo estekak

* The Masque of the Red Death (Ingeleraz)
* Datuak: Q766086
* Multimedia: The Masque of the Red Death / Q766086
# Herion

Herion, Tolkienen legendariumean eta Eraztunen Jaunaren Eranskinetan, Gondorreko hirugarren Seneskal Erregeordea izan zen. Eguzkiaren Hirugarren Aroko 2037an jaioa, Eradanen semea da. Bere izena, sindarinezkoa da eta "Indartsua" bezala itzul daiteke.
Herion, Zaintzapeko Bakea deritzon garaian gobernatu zuen bigarren seneskala izan zen. Bere aitaren oinordeko bihurtu zen 2116an, eta Gondor, 32 urtez gobernatu zuen, Eguzkiaren Hirugarren Aroko 2148an hil eta, bere oinordekoa, bere seme Belegorn izan zen.
# Herio dantza (argipena)

Herio dantza kontzeptuak esanahi desberdinak izan ditzake:
* Herio dantza (Hrastovlje): XV. mendeko freskoa.
* Herio-dantza antzezlana, (suedieraz: Dödsdansen) August Strindbergek idatzitako antzezlana 1900. urtean.
* Heriotzaren dantza edo Herio dantza, Erdi Aroko generoa.
# Herioa Venezian

Herioa Venezian (Der Tod in Venedig) Thomas Mann idazle alemaniarrak 1912an idatzitako eleberri laburra da.
Eleberriak bi pertsonaia bakarrik garatzen ditu: Gustav von Aschenbach, idazle alemaniar adinekoa, eta Tadzio, hotel berean dagoen gazte poloniar eder bat. Idazlea Veneziara joan zen bere etorri literarioa berreskuratzeko eta han gazteaz maitemindu zen. Liburuaren akzioa minimoa da. Hotelean eta ondoan dagoen hondartzan pasatzen da ia guztia.
Thomas Mannek onartu zuen liburuaren zati bat autobiografikoa zela. 1911ko maiatzaren 26tik urte bereko uztailaren 11ra arte bidaia bat egin zuelako Veneziara.
Liburua Luchino Viscontik zinemaratu zuen 1971n. Dirk Bogardek jokatu zuen Gustav von Aschenbachen papera.
Bestela, euskarazko itzulpena Xabier Mendigurenek egin zuen "Ibaizabal" argitaletxearekin 1992an.

## Ikus, gainera

* Eleberri ezagunen zerrenda

## Kanpo estekak

* Datuak: Q828296
* Multimedia: Der Tod in Venedig / Q828296
# Highlands (New York)

Highlands Ameriketako Estatu Batuetako inkorporatutako herri bat da. Orange konderrian dago, New York estatuan. 12.939 biztanle ditu, 33,47 kilometro koadroko azaleran banatuta.

## Ikus, gainera

* Orange konderrian

## Kanpo estekak

* Datuak: Q3276977
* Multimedia: Highlands, New York / Q3276977
# Highlands (Texas)

Highlands Ameriketako Estatu Batuetako erroldak esleitutako leku bat da. Harris konderrian dago, Texas estatuan. 8.612 biztanle ditu, 16,9 kilometro koadroko azaleran banatuta.

## Ikus, gainera

* Harris konderria

## Kanpo estekak

* Datuak: Q979148
* Multimedia: Highlands, Texas / Q979148
# Highlands Ranch (Colorado)

Highlands Ranch Ameriketako Estatu Batuetako erroldak esleitutako leku bat da. Douglas konderrian dago, Colorado estatuan. 103.444 biztanle ditu, 62,927139 kilometro koadroko azaleran banatuta.

## Ikus, gainera

* Douglas konderria

## Kanpo estekak

* Datuak: Q750935
* Multimedia: Highlands Ranch, Colorado / Q750935
# Highlands konderria (Florida)

Highlands konderria (ingelesez: Highlands County) Floridako konderri bat da, Ameriketako Estatu Batuetan. Hiriburua Sebring da. 2010eko zentsuaren arabera 98.786 biztanle zituen, Highlands kilometro koadroko azaleran.

## Geografia

Highlands konderriak 2.864,62 kilometro koadro ditu. Horietatik 231,6 ura dira. Beste 2.633,02 lurra dira. Biztanleria dentsitatea 0,03 da.

## Demografia

2010eko zentsoan bizi ziren 98.786 pertsonetatik 86.961 txuriak edo hispanoak dira. Horietatik hispano edo latino kategorian 17.157 dira. 8.750 beltzak edo afroamerikarrak. 375 amerikar natiboak ziren eta 37 Hawaii edo Pazifikoko irletako natiboak. 1.402 asiarrak ziren. Bestelako arraza bat kategorian 100 biztanle daude. Bukatzeko euren burua arraza bat baino gehiagotan 1.161 pertsonek kokatzen zuten.

### Biztanleria piramidea
## Kanpo estekak

* Datuak: Q488885
* Multimedia: Highlands County, Florida / Q488885
# Highmore (Hego Dakota)

Highmore Ameriketako Estatu Batuetako hiri bat da. Hyde konderrian dago, Hego Dakota estatuan. 682 biztanle ditu, 4,881063 kilometro koadroko azaleran banatuta.

## Ikus, gainera

* Hyde konderria

## Kanpo estekak

* Datuak: Q2279962
* Multimedia: Highmore, South Dakota / Q2279962
# Highlands (Ipar Carolina)

Highlands Ipar Carolinako herri bat da. Jackson konderrian kokatua dago. 2010ean 924 biztanle zituen, 15,56 kilometro koadrotan banatuta.

## Ikus, gainera

* Jackson konderria

## Kanpo estekak

* Datuak: Q2025093
* Multimedia: Highlands, North Carolina / Q2025093
# Highlands (New Jersey)

Highlands New Jerseyko borough bat da. Monmouth konderrian kokatua dago. 2010ean 5.005 biztanle zituen, 1,99 kilometro koadrotan banatuta.

## Ikus, gainera

* Monmouth konderria

## Kanpo estekak

* Datuak: Q1086265
* Multimedia: Highlands, New Jersey / Q1086265
# Highline

Highline bi puntuen artean jartzen den nylonezko lokarri baten gainean oreka mantentzea datzan kirol bat da, lokarriaren gainean aurrera-atzera ibiliz, jardunean zehar teknika eta jauziak hobetu asmoz. Lokarriaren tentsioa ibiltariaren eskarmentuaren araberakoa da, lokarria laua da, lokarri biribilen biraketak ekiditeko. Lokarria garaiera txikian edota garaiera handietan ezarri daiteke, lokarria lurzorutik hurbil badago, jarduerak slackline izena hartzen du, aldiz lokarria mendi, zubi eta eraikin garaien artean ezarri ezkero jarduerak highline izena jasotzen du.
Kirola hau 1980ko hamarkadan Kaliforniako Yosemite Parke Nazionalan sortu zen, Adam Grosowsky eta Jeff Ellington sortzailetzat jo ohi dira.

## Kanpo estekak

* Datuak: Q5897622
# Highlandville (Missouri)

Highlandville Missourieko hiri bat da. Christian konderrian kokatua dago. 2010ean 911 biztanle zituen, 13,01 kilometro koadrotan banatuta.

## Ikus, gainera

* Christian konderria

## Kanpo estekak

* Datuak: Q963991
# Highley

Highley, Ingalaterrako mendebaldean dagoen udalerri bat da, Shropshire konderrian.
2011n 3.605 biztanle zituen.
* Datuak: Q2104775
* Multimedia: Highley / Q2104775
# Guinzeling

Guinzeling Frantziako udalerri bat da, Mosela departamenduan dagoena, Ekialde Handia eskualdean. 2013an 76 biztanle zituen.

## Demografia
### Biztanleria

2007an Guinzeling udalerrian erroldatutako biztanleak 76 ziren. Familiak 24 ziren, horien artean 8 seme-alabarik gabeko familiak ziren, 12 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 29 etxebizitza zeuden, 26 familiaren etxebizitza nagusia ziren eta 3 hutsik zeuden. 25 etxeak ziren eta 4 apartamentuak ziren. 26 etxebizitza nagusietatik 21 bere jabearen bizilekua ziren eta 5 alokairuan okupaturik zeuden; 1ek hiru gela zituen, 2 etxek lau zituzten eta 23 etxek bost zituzten. 19 etxek euren parking plaza propioa zuten azpian. 7 etxetan ibilgailu bat zegoen eta 18 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Guinzeling udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 4 | 80-84 | 4 |
| 4 | 75-79 | 4 |
| 0 | 70-74 | 4 |
| 0 | 65-69 | 0 |
| 0 | 60-64 | 4 |
| 4 | 55-59 | 0 |
| 4 | 50-54 | 4 |
| 0 | 45-49 | 0 |
| 0 | 40-44 | 0 |
| 4 | 35-39 | 4 |
| 0 | 30-34 | 0 |
| 0 | 25-29 | 4 |
| 0 | 20-24 | 0 |
| 0 | 15-19 | 4 |
| 0 | 10-14 | 0 |
| 0 | 5-9 | 0 |
| 4 | 0tik 4ra | 0 |

## Ekonomia

2007an lan egiteko adina zuten pertsonak 46 ziren, horien artean 36 aktiboak ziren eta 10 inaktiboak ziren. 36 pertsona aktiboetatik 32 lanean zeuden (17 gizon eta 15 emakume) eta 4 langabezian zeuden (2 gizon eta 2 emakume). 10 pertsona inaktiboetatik 4 erretiraturik zeuden, 3 ikasten zeuden eta 3 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra garraio enpresa batena zen.
2000. urtean Guinzeling udalerrian 7 nekazaritza-ustiategi zeuden.

## Hezkuntza eta osasun ekipamenduak

2009an inguruko herriekin osatutako haur-eskola bat zegoen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q21966
* Multimedia: Guinzeling / Q21966
# Guiomar Puerta

Guiomar Puerta (Bilbo, 1992) bizkaitar aktorea da, telebistan eta zineman aritutakoa.

## Filmografia
### Telebista

| Urtea | Telesaila | Pertsonaia | Oharra(k) |
| 2014 - 2015 | Goenkale | Tania Ugarte | 63 atal |
| 2015 | Carlos, Rey Emperador | Katalina Austriakoa | 9 atal |
| 2018 | Paquita Salas | Zerbitzaria | «Punto de partida» atala |
| 2019 | Derecho a soñar | Alba Córdoba | 130 atal |
| 2019 | 45 revoluciones | Maribel Campoy | 13 atal |
| 2019 | Terror.app | Paula Martín | 6 atal |
| 2020-? | Estoy vivo | Adriana | |

### Zinema

| Urtea | Filma | Pertsonaia | Oharra(k) |
| 2016 | Embarazados | Betaurrekodun neska | |
| 2020 | El verano que vivimos | Isabel | |
* Datuak: Q21004065
# Guipavas

Guipavas (bretainieraz Gwipavaz) Bretainiako Finistère departamenduko udalerria da.

## Kanpo estekak

* Datuak: Q325889
* Multimedia: Guipavas / Q325889
# Guipel

Guipel (bretainieraz Gwipedel) Ille eta Vilaine departamenduan dagoen Bretainiako udalerria da.

## Kanpo estekak

* Datuak: Q629150
* Multimedia: Guipel / Q629150
# Guion (Arkansas)

Guion Ameriketako Estatu Batuetako inkorporatutako herri bat da. Izard konderrian kokatuta dago, Arkansas estatuan. 68 biztanle ditu, 1,440672 kilometro koadroko azaleran banatuta.

## Ikus, gainera

* Izard konderrian

## Kanpo estekak

* Datuak: Q2098285
# Guiot

Guiota urpeko mendi bat da, kono enbor forma duena. Ez da oso ohikoa guiotak bakarti egotea, eta, orokorrean, ehun inguruko lerrokadurak osatzen dituzte. Euren tontorra laua da, eta 900 eta 1800 metro arteko sakoneran dago. Bertan oso-oso antzinakoak diren arrastoak daude, batzuetan, kretazeoan datatu izan baitira. Dirudienez, oso iragan urrunean, uharte txiki bezala, itsas mailatik gora zeuden sumendi eraketak dira. Honela, euren tontorra, higadurak suntsitu zuen; beranduago, orain aurki daitezkeen sakoneraraino urperaketa eragin zuen subsidentzia bat gertatu behar izan zuen.

## Kanpo estekak

* Datuak: Q151957
* Multimedia: Guyots / Q151957
# Guipavas kantonamendua

Guipavas kantonamendua Frantziako kantonamendu bat da. Finistère departamenduan dago, Bretainia (eskualdea) eskualdean. Guztira 3 udalerri ditu eta Guipavas da bere hiriburua.

## Kanpo estekak

* Datuak: Q1408072
* Multimedia: Canton de Guipavas / Q1408072
# Guipronvel

Guipronvel (bretainieraz Gwiproñvel) Bretainiako Finistère departamenduko udalerria da.

## Kanpo estekak

* Datuak: Q474844
* Multimedia: Guipronvel / Q474844
# High Point (Ipar Carolina)

High Point Ipar Carolinako hiri bat da. Davidson konderrian kokatua dago. 2010ean 104.371 biztanle zituen, 139,35 kilometro koadrotan banatuta.

## Ikus, gainera

* Davidson konderria

## Kanpo estekak

* Datuak: Q631194
* Multimedia: High Point, North Carolina / Q631194
# High Point (Florida)

High Point Ameriketako Estatu Batuetako erroldak esleitutako leku bat da. Hernando konderrian dago, Florida estatuan. 3.873 biztanle ditu, 12,948668 kilometro koadroko azaleran banatuta.

## Ikus, gainera

* Hernando konderria

## Kanpo estekak

* Datuak: Q2570641